CELEX: 62011TN0385
Language: fi
Date: 2011-07-21 00:00:00
Title: Asia T-385/11: Kanne 21.7.2011 — BP Products North America v. neuvosto

24.9.2011   
            
            
               FI
            
            
               Euroopan unionin virallinen lehti
            
            
               C 282/32
            
         Kanne 21.7.2011 — BP Products North America v. neuvosto
   (Asia T-385/11)
   2011/C 282/64
   Oikeudenkäyntikieli: englanti
   
      Asianosaiset
   
   
      Kantaja: BP Products North America, Inc. (Naperville, Yhdysvallat) (edustajat: asianajajat H.-J. Priess ja B. Sachs ja solicitor C. Farrah)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 5.5.2011 annetun neuvoston täytäntöönpanoasetuksen (EU) N:o 443/2011 (1) 2 artiklan siltä osin kuin se koskee kantajaa
            
         
               —
            
            
               kumoamaan 5.5.2011 annetun neuvoston täytäntöönpanoasetuksen (EU) N:o 444/2011 (2) 2 artiklan siltä osin kuin se koskee kantajaa ja
            
         
               —
            
            
               velvoittamaan vastaajan korvaamaan kantajan oikeudenkäyntikulut unionin yleisen tuomioistuimen työjärjestyksen 87 artiklan mukaisesti.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu siihen että polkumyyntitulleja ja tasoitustulleja koskevia perusasetuksia on rikottu laajentamalla Amerikan yhdysvalloista peräisin olevan biodieselin tuontia koskevat neuvoston asetukset (EY) N:o 598/2009 ja N:o 599/2009 (3) koskemaan biodieseltuotteita, jotka eivät alun perin olleet polkumyyntitulleja ja tasoitustulleja koskevien asetusten kattamia, sen sijaan, että olisi suoritettu ”de novo” –tutkimus, vaikka ne sekoitukset, joihin neuvoston täytäntöönpanoasetusta (EU) N:o 444/2011 nyt sovelletaan, jätettiin nimenomaisesti neuvoston asetusten (EY) N:o 598/2009 ja N:o 599/2009 ulkopuolelle.
            
         
               2)
            
            
               Toinen kanneperuste, joka perustuu ilmeisiin arviointivirheisiin tosiseikkojen arvioinnin ja erityisesti sen tosiseikan osalta, että biodieseltuotteita, joissa biodieseliä on vähemmän (ja joihin ei sovelleta mitään tullia), ei voida muuttaa sekoituksiksi, joissa biodieseliä on enemmän (ja joihin sovelletaan tullia), mistä seuraa, että toimenpiteiden kiertäminen ei ole tosiasiallisesti mahdollista, sekä kantajan väitetyn toimenpiteiden kiertämisen osalta tekemällä ilmeinen virhe kantajan harjoittamaa vientiä koskevien taloudellisten perustelujen osalta.
            
         
               3)
            
            
               Kolmas kanneperuste, joka perustuu olennaisten menettelymääräysten rikkomiseen, koska neuvoston täytäntöönpanoasetuksessa (EU) N:o 444/2011 ei perusteltu riittävästi lopullisten tullien laajentamista koskemaan sellaisen biodieselseoksen tuontia, jossa on enintään 20 painoprosenttia biodieseliä.
            
         
               4)
            
            
               Neljäs kanneperuste, joka perustuu Euroopan unionin oikeuden syrjinnän kieltoa ja hyvää hallintoa koskevien perusperiaatteiden loukkaamiseen, koska kantajalle ei määrätty sitä tullia, jota sovelletaan ”yhteistyössä toimiviin yrityksiin”, vaikka kantaja tosiasiallisesti toimi täydessä yhteistyössä.
            
         
      (1)  Amerikan yhdysvalloista peräisin olevan biodieselin tuonnissa asetuksella (EY) N:o 598/2009 käyttöön otetun lopullisen tasoitustullin laajentamisesta koskemaan Kanadasta lähetetyn biodieselin tuontia riippumatta siitä, onko alkuperämaaksi ilmoitettu Kanada, ja Amerikan yhdysvalloista peräisin olevan biodieselin tuonnissa asetuksella (EY) N:o 598/2009 käyttöön otetun lopullisen tasoitustullin laajentamisesta koskemaan sellaisen biodieselseoksen tuontia, jossa on enintään 20 painoprosenttia biodieseliä, ja tutkimuksen päättämisestä Singaporesta lähetetyn tuonnin osalta 5.5.2011 annettu neuvoston täytäntöönpanoasetus (EU) N:o 443/2011 (EUVL L 122, s. 1).
   
      (2)  Amerikan yhdysvalloista peräisin olevan biodieselin tuonnissa asetuksella (EY) N:o 599/2009 käyttöön otetun lopullisen polkumyyntitullin laajentamisesta koskemaan Kanadasta lähetetyn biodieselin tuontia riippumatta siitä, onko alkuperämaaksi ilmoitettu Kanada, ja Amerikan yhdysvalloista peräisin olevan biodieselin tuonnissa asetuksella (EY) N:o 599/2009 käyttöön otetun lopullisen polkumyyntitullin laajentamisesta koskemaan sellaisen biodieselseoksen tuontia, jossa on enintään 20 painoprosenttia biodieseliä, ja tutkimuksen päättämisestä Singaporesta lähetetyn tuonnin osalta 5.5.2011 annettu neuvoston täytäntöönpanoasetus (EU) N:o 444/2011 (EUVL L 122, s. 12).
   
      (3)  Lopullisen tasoitustullin käyttöön ottamisesta Amerikan yhdysvalloista peräisin olevan biodieselin tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta 7.7.2009 annettu neuvoston asetus (EY) N:o 598/2009 (EUVL L 179, s. 1) ja lopullisen polkumyyntitullin käyttöön ottamisesta Amerikan yhdysvalloista peräisin olevan biodieselin tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta 7.7.2009 annettu neuvoston asetus (EY) N:o 599/2009 (EUVL L 179, s. 26).